Bygget har seks etasjer, med glassfasade ut mot torget Bakerløkka. Asker bibliotek holder til i første etasje ut mot Bakerløkka, mens Asker kino holder til i underetasjen. Kulturhuset har tre saler med inngang fra andre etasje: Teatersalen med 509 plasser, Multisalen med 236 plasser og Radar scene med 150 ståplasser. I andre etasje er det også utstillingslokaler. Asker kulturskole, som holder til like nord for Asker sentrum, benytter i ulike sammenhenger kulturhusets lokaler.